Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 34. számú melléklet a 46/2009. (XII. 30.) PM rendelethez
Paragraph Index: 258

14. pont: A kifizetés dokumentumai között sorolandók fel azon dokumentumok, amelyek a rendeletben előírtakon felül a jóváhagyó kifizetés feltételéhez előír. Az Alapokmány Jóváhagyója a fejezet felügyeletét ellátó személy vagy annak meghatalmazottja. A Kötelezettségvállaló személy az, akit a fejezeti gazdálkodási, kötelezettségvállalási és utalványozási szabályokat összefoglaló miniszteri utasításban vagy szabályzatban megjelölnek. Az Ellenjegyző a fejezet utalványozási rendjében rögzített személy lehet. Az Alapokmányt, illetve módosításait a fejezet által szabályozottak szerint kell az arra jogosultaknak benyújtani. Az Alapokmány újbóli benyújtására csak e rendelet 52. § (6) bekezdésében foglalt változások esetén van szükség, egyéb esetekben elégséges a módosításokat a Kincstár Támogatásokat Közvetítő Főosztályára küldött hivatalos levélben jelezni. A Kincstár által nyilvántartásba vett és visszaigazolt Alapokmányt a benyújtó köteles a megvalósító részére eljuttatni. SZERZŐDÉSBEJELENTÉS Kitöltési útmutató a Szerződésbejelentéshez A Szerződésbejelentés elnevezésű formanyomtatványt az előirányzat-átadással megvalósuló szakmai programok (feladatfinanszírozási részfeladatok, központi beruházások, Kohéziós Alapok) esetében a megvalósító intézmények nyújtják be a Magyar Államkincstárhoz (1054 Budapest, Hold u. 4.). Nem előirányzat-átadásos részfeladat/központi beruházás esetében a külső (azaz államháztartáson kívüli) megvalósítók (beruházók) az illetékes Költségvetési Fejezet útján nyújthatják be a kitöltött formanyomtatványokat. A Szerződésbejelentések beküldésére/benyújtására minden esetben a Kincstárnál előzetesen bejelentett személyek jogosultak. A Szerződésbejelentést, illetve annak esetleges módosítását a szerződéskötést, kötelezettségvállalást követő 8 munkanapon belül, de legkésőbb a szerződéskötést követő hónap 5. munkanapjáig kell megtenni a Kincstárhoz [lásd e rendelet 55. § (1) bekezdését]. Amennyiben a Szerződésbejelentés megtétele után annak alapvető feltételeiben változás, módosulás áll be (pl. összegváltozás, a kötelezettségvállalás tárgya, tartalma változása stb.), úgy a bejelentés módosítását be kell nyújtani a szerződésszámra való hivatkozással a formanyomtatványon, a fenti módon a Kincstárhoz, feltüntetve abban a bekövetkezett változásokat (lásd a magyarázatot a kitöltési rovatokhoz). A Szerződésbejelentés formanyomtatvány tetején a projekt jellegének megfelelően kiválasztva X-el kell megjelölni a „Kohéziós alap (volt ISPA)”, „Feladat”(klasszikus programfinanszírozás), vagy „Központi beruházás” kockát. Itt kell kötelezően X-szel jelölni, amennyiben a szerződéses kivitelezési tevékenység

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes